Document ID: 32004R1483

32004R1483
L 273/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1483/2004 НА КОМИСИЯТА
от 20 август 2004 година
за допълнение на приложението към Регламент (ЕО) № 2400/96 относно вписването на някои означения в „Регистъра на защитените наименования за произход и защитените географски указания“ („Carne de la Sierra de Guadarrama“, „Ternera de Navarra“ или „Nafarroako Aratxea“, „Carne de Vacuno del País Vasco“ или „Euskal Okela“, „Ternera Asturiana“ и „Carne de Cantabria“)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. относно защитата на географските указания и наименованията за произход на селскостопанските и хранителни продукти (1), и по-специално член 6, параграф 3 и член 6, параграф 4 от него,
като има предвид, че:
(1)
Съгласно член 5 от Регламент (ЕИО) № 2081/92 Испания е изпратила на Комисията пет заявления за регистрация като географски указания за означенията „Carne de la Sierra de Guadarrama“, „Ternera de Navarra“ или „Nafarroako Aratxea“, „Carne de Vacuno del País Vasco“ или „Euskal Okela“, „Ternera Asturiana“ и „Carne de Cantabria“.
(2)
В съответствие с член 6, параграф 1 от същия регламент беше преценено, че заявленията отговарят на изискванията, заложени в същия този регламент, и по-специално съдържат цялата необходима информация, която се изисква в съответствие с член 4 от същия регламент.
(3)
До Комисията не са били адресирани никакви официално изразени възражения по смисъла на член 7 от Регламент (ЕИО) № 2081/92 след публикуването в Официален вестник на Европейския съюз (2) на включените в приложението към настоящия регламент означения.
(4)
Следователно, наименованията отговарят на условията за включване в „Регистъра на защитените наименования за произход и защитените географски указания“ и могат да бъдат защитени на общностно равнище като защитени географски указания.
(5)
Приложението към настоящия регламент допълва приложението към Регламент (ЕО) № 2400/96 на Комисията (3),
ПРИЕ НАСТОЯЩИЯ РЕГЛАМЕНТ:
Член 1
Означенията, изброени в приложението към настоящия регламент, се добавят към приложението на Регламент (ЕО) № 2400/96 и се въвеждат като защитени географски указания (ЗГУ) в „Регистъра на защитените наименования за произход и защитените географски указания“, предвиден в член 6, параграф 3 от Регламент (ЕИО) № 2081/92.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 август 2004 година.

Labels: 3
17
18
6